Document ID: 32012R1242

Title and Content:
ΚΑΝΟΝΙΣΜΌΣ (ΕΕ) αριθ. 1242/2012 ΤΟΥ ΣΥΜΒΟΥΛΊΟΥ της 18ης Δεκεμβρίου 2012 για τον καθορισμό, για την αλιευτική περίοδο 2013, τιμών προσανατολισμού και ενωσιακών τιμών παραγωγής για ορισμένα αλιευτικά προϊόντα δυνάμει του κανονισμού (ΕΚ) αριθ. 104/2000 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Το άρθρο 43 παράγραφος 3 της Συνθήκης προβλέπει ότι το Συμβούλιο, μετά από πρόταση της Επιτροπής, εκδίδει μέτρα σχετικά με τον καθορισμό των τιμών. (2) Ο κανονισμός (ΕΚ) αριθ. 104/2000 του Συμβουλίου, της 17ης Δεκεμβρίου 1999, για την κοινή οργάνωση των αγορών των προϊόντων αλιείας και υδατοκαλλιέργειας (1) απαιτεί τον καθορισμό τιμών προσανατολισμού και ενωσιακών τιμών παραγωγής για κάθε αλιευτική περίοδο προκειμένου να ορισθούν τα επίπεδα τιμών όσον αφορά την παρέμβαση στην αγορά για ορισμένα αλιευτικά προϊόντα. (3) Εναπόκειται στο Συμβούλιο να καθορίζει τις τιμές προσανατολισμού για κάθε προϊόν και ομάδα προϊόντων των παραρτημάτων I και ΙΙ του κανονισμού (ΕΚ) αριθ. 104/2000 και τις ενωσιακές τιμές παραγωγής για τα προϊόντα του παραρτήματος III του εν λόγω κανονισμού. (4) Με βάση τα διαθέσιμα δεδομένα όσον αφορά τις τιμές για τα εν λόγω προϊόντα, καθώς και τα κριτήρια που θεσπίζονται στο άρθρο 18 παράγραφος 2 του κανονισμού (ΕΚ) αριθ. 104/2000, οι τιμές προσανατολισμού θα πρέπει να αυξηθούν, να διατηρηθούν ή να μειωθούν για την αλιευτική περίοδο του 2013 ανάλογα με τα είδη. (5) Είναι σκόπιμο να καθοριστεί ενωσιακή τιμή παραγωγής για ένα από τα προϊόντα του παραρτήματος III του κανονισμού (ΕΚ) αριθ. 104/2000 και να υπολογιστούν οι ενωσιακές τιμές παραγωγής για τα υπόλοιπα προϊόντα βάσει των συντελεστών μετατροπής που καθορίζονται στον κανονισμό (ΕΚ) αριθ. 802/2006 της Επιτροπής, της 30ής Μαΐου 2006, για τον καθορισμό των συντελεστών μετατροπής που εφαρμόζονται στους ιχθύς των γενών Thunnus και Euthynnus (2). (6) Με βάση τα κριτήρια που ορίζονται στο άρθρο 18 παράγραφος 2 πρώτη και δεύτερη περίπτωση και σύμφωνα με τη διαδικασία που θεσπίζεται στο άρθρο 26 παράγραφος 1 του κανονισμού (ΕΚ) αριθ. 104/2000, θα πρέπει να καθοριστεί η ενωσιακή τιμή παραγωγής για την αλιευτική περίοδο του 2013, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Για την αλιευτική περίοδο από 1ης Ιανουαρίου έως 31 Δεκεμβρίου 2013, οι τιμές προσανατολισμού που προβλέπονται στο άρθρο 18 παράγραφος 1 του κανονισμού (ΕΚ) αριθ. 104/2000 είναι οι καθοριζόμενες στο παράρτημα I του παρόντος κανονισμού. Άρθρο 2 Για την αλιευτική περίοδο από 1ης Ιανουαρίου έως 31 Δεκεμβρίου 2013, οι ενωσιακές τιμές παραγωγής που προβλέπονται στο άρθρο 26 παράγραφος 1 του κανονισμού (ΕΚ) αριθ. 104/2000 είναι οι καθοριζόμενες στο παράρτημα II του παρόντος κανονισμού. Άρθρο 3 Ο παρών κανονισμός αρχίζει να ισχύει την 1η Ιανουαρίου 2013. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 18 Δεκεμβρίου 2012.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2489
2639
2656
3544
2476
1372
2443

EuroVoc IDs (Expanded): 2489
2639
2656
3544
2476
1372
2443

Dataset Source: meu

Split: test